CELEX: 62019TA0127
Language: hr
Date: 2021-12-08 00:00:00
Title: Predmet T-127/19: Presuda Općeg suda od 8. prosinca 2021. – Dyson i dr./Komisija („Izvanugovorna odgovornost – Energija – Direktiva 2010/30/EU – Označivanje potrošnje energije uz pomoć oznaka i standardiziranih informacija o proizvodu – Delegirana uredba (EU) br. 665/2013 – Označivanje energetske učinkovitosti usisavača – Energetska učinkovitost – Metoda mjerenja – Poništenje Općeg suda – Dovoljno ozbiljna povreda pravnog pravila kojim se dodjeljuju prava pojedincima”)

14.2.2022   
            
            
               HR
            
            
               Službeni list Europske unije
            
            
               C 73/33
            
         
      Presuda Općeg suda od 8. prosinca 2021. – Dyson i dr./Komisija
      (Predmet T-127/19) (1)
      
      („Izvanugovorna odgovornost - Energija - Direktiva 2010/30/EU - Označivanje potrošnje energije uz pomoć oznaka i standardiziranih informacija o proizvodu - Delegirana uredba (EU) br. 665/2013 - Označivanje energetske učinkovitosti usisavača - Energetska učinkovitost - Metoda mjerenja - Poništenje Općeg suda - Dovoljno ozbiljna povreda pravnog pravila kojim se dodjeljuju prava pojedincima”)
      (2022/C 73/38)
      Jezik postupka: engleski
      
         Stranke
      
      
         Tužitelji: Dyson Ltd (Malmesbury, Ujedinjena Kraljevina) i 14 drugih tužitelja čija su imena navedena u prilogu presudi (zastupnici: E. Batchelor, T. Selwyn Sharpe i M. Healy, solicitors)
      
         Tuženik: Europska komisija (zastupnici: J.-F. Brakeland, Y. Marinova i K. Talabér-Ritz, agenti)
      
         Predmet
      
      Zahtjev na temelju članka 268. UFEU-a kojim se traži naknada štete koju su tužitelji navodno pretrpjeli zbog nezakonitosti Delegirane uredbe Komisije (EU) br. 665/2013 od 3. svibnja 2013. o dopuni Direktive 2010/30/EU Europskog parlamenta i Vijeća u pogledu označivanja energetske učinkovitosti usisavača (SL 2013., L 192, str. 1.) (SL, posebno izdanje na hrvatskom jeziku, poglavlje 12. svezak 5., str. 307.).
      
         Izreka
      
      
                  1.
               
               
                  Tužba se odbija.
               
            
                  2.
               
               
                  Društvu Dyson Ltd i drugim tužiteljima čija su imena navedena u prilogu nalaže se snošenje vlastitih troškova i troškova Europske komisije.
               
            
         (1)  SL C 139, 15. 4. 2019.